[{"text_idx": "#000001", "text": "Pontypridd:Yr Eisteddfod fwyaf Werdd erioed?"}, {"text_idx": "#000002", "text": "Mae grwpiau amgylcheddol lleol Pontypridd yn annog trefnwyr yr Eisteddfod i wneud yr amgylchedd a chynaladwyedd yn prioriti wrth drefnu Eisteddfod 2024, a chynhelir yn nhref Pontypridd mis Awst blwyddyn nesaf."}, {"text_idx": "#000003", "text": "\u2018Rydym yn falch iawn ym Mhontypridd o Barc Ynysangharad ger lan yr afon Taf\u2019 dywed trigolyn lleol Catrin Doyle. \u2018Mae\u2019n werthfawr iawn i ni ym Mhontypridd- gyda phobl yn eu defnyddio pob dydd a natur gwyllt yn ffynnu!\u2019\u2018Mae yna sawl ddatblygiad cynaliadwy wedi bod yn ddiweddar sy\u2019n gwneud imi deimlo taw Eisteddfod 2024 ym Mhontypridd bydd yr Eisteddfod fwyaf Werdd erioed!\u2019"}, {"text_idx": "#000004", "text": "Fel rhan o grw\u0302p amgylcheddol lleol Cyfeillion y Ddaear Pontypridd, mae Catrin yn ymgyrchu dros ddatblygiadau gwyrdd yn yr ardal i leihau allyriadau carbon, atal newid hinsawdd, ac annog bioamrywiaeth yn yr ardal. Ar-y-cyd gyda phobl ifanc ac ecolegwyr lleol mae Catrin wedi bod yn darganfod a recordio natur yr ardal, gan gynnwys dyfrgwn a glas-y-dorlan ar yr afon Taf. \u2018Rwyf yn gwerthfawrogi\u2019r ymdrech mae\u2019r Eisteddfod wedi gwneud i greu maes di-blastig dros y blynyddoedd, ac mi wn bydd bywyd gwyllt yr ardal yn ei gwerthfawrogi hefyd!"}, {"text_idx": "#000006", "text": "Mae cynghorydd lleol y Blaid Werdd, Angela Karadog, yn cytuno bod yna lawer i ddathlu ym Mhontypridd, ond yn rhybuddio yn erbyn rhai o\u2019r datblygiadau. \u2018Mae\u2019r afonydd a mynyddoedd yr ardal \u2013 a oedd unwaith yn ddu gyda\u2019r diwydiant glo- yn nawr yn dadeni gyda choed, blodau gwyllt, peillwyr ac adar yn dychwelyd i Bontypridd.\u2019"}, {"text_idx": "#000007", "text": "\u2018Mae angen sicrhau bod unrhyw ddatblygiadau isadeiledd neu waith tir yn y parc yn natur-bositif ac yn helpu i ostwng effeithiau newid hinsawdd\u2019 pwysleisia Ms Karadog, sydd yn erbyn unrhyw weithgaredd torri coed ym Mharc Ynysangharad, a chynllunnir gan y Cyngor RhCT er mwyn gwneud lle am ddigwyddiadau mawr fel yr Eisteddfod. \u2018Torcalonnus byddai pe bai digwyddiad anhygoel fel yr Eisteddfod, digwyddiad i hybu a diogelu\u2019r iaith Gymraeg a\u2019i diwylliant am genedlaethau\u2019r dyfodol, yn golygu torri coed sy\u2019n dwyn gan ein treftadaeth naturiol ni.\u2019"}]